Eritrea
Valtion pääkaupunki on keskiosissa sijaitseva noin 600 000 ihmisen asuttama Asmara. Koko maassa asukkaita on YK:n väestöarvion mukaan 5,2 miljoonaa (2015) ja maan pinta-ala on noin 117 600 neliökilometriä. Maalla ei ole virallista kieltä, mutta valtaosa kansalaisista on tigrinjaa puhuvia kristittyjä. Suuri muslimivähemmistö puhuu arabiaa. Myös englanti ja italia ovat käytössä.
Eritrean nakfa
Eritrean nakfa ("ERN") on Eritrean rahayksikkö, joka on ollut käytössä vuodesta 1997 lähtien. Tuolloin se korvasi aiemmin Eritreassa käytössä olleen Etiopian birrin. Eritrean nakfa jakaantuu 100 centiin.